**Podmienky prijatia dieťaťa do MŠ a ostatné pokyny**

* **na žiadostiach sa vyžaduje podpis oboch zákonných zástupcov podľa §144a školského zákona.**

**Podpis jedného zákonného zástupcu dieťaťa stačí v prípade:**

* ak jednému z rodičov bol obmedzený alebo pozastavený výkon rodičovských práv, ak jeden z rodičov bol pozbavený výkonu rodičovských práv, alebo ak spôsobilosť jedného z rodičov na právne úkony bola obmedzená /kópia rozhodnutia súdu/,
* ak jeden z rodičov zo zdravotných dôvodov nemôže podpísať žiadosť /potvrdenie všeobecného lekára/,
* vec neznesie odklad, zadováženie súhlasu druhého rodiča je spojené s ťažko prekonateľnou prekážkou a je to v najlepšom záujme dieťaťa /čestné vyhlásenie príloha č. 1/,
* ak sa zákonní zástupcovia dohodnú, že žiadosť podpisuje iba jeden zákonný zástupca a rozhodnutie sa doručí iba jednému zákonnému zástupcovi, predložia písomné vyhlásenie o tejto skutočnosti /písomné vyhlásenie príloha č. 2/

**Na predprimárne vzdelávanie sa prednostne prijíma:**

* **Dieťa, ktoré dosiahne päť rokov veku do 31. augusta 2023**. Predprimárne vzdelávanie je povinné podľa §28a ods.1 školského zákona. Rodič je povinný takéto dieťa zapísať do MŠ. Podľa §59 a ods. 2 - riaditeľka spádovej materskej školy je povinná prednostne prijať deti s trvalým pobytom v obci a deti umiestnené v zariadení na základe rozhodnutia súdu.
* **Dieťa s pokračovaním plnenia povinného predprimárneho vzdelávania.**

**Kritéria prijatia dieťaťa do MŠ:**

V súlade s §59a ods.1 zákona č.245/2008 Z. z. o výchove a vzdelávaní (školský zákon)

* spravidla dieťa od troch do šiestich rokov, výnimočne možno prijať dieťa od dovŕšenia dvoch rokov veku, ak sú vytvorené vhodné materiálne, personálne a iné potrebné podmienky
* do MŠ sa prijímajú deti na základe písomnej žiadosti zákonného zástupcu spolu s **potvrdením o zdravotnej spôsobilosti dieťaťa od všeobecného lekára pre deti a dorast, ktoré obsahuje aj údaj o povinnom očkovaní.**
* Ak ide o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia poradenstva a prevencie spolu s odporučením všeobecného lekára pre deti a dorast.

**Ostaté podmienky prijatia do MŠ:**

* Súrodenci detí, ktorí budú pokračovať v predprimárnom vzdelávaní v šk.roku 2023/2024
* Deti rodinných príslušníkov zamestnancov školy
* Podľa kapacitných podmienok materskej školy
* Dieťa má osvojené základné hygienické návyky a zručnosti( t.j. bez plienok, dokáže samostatne jesť s lyžicou a piť z pohára)
* Deti sa do MŠ prijímajú spravidla k začiatku školského roka, v priebehu len pokiaľ je voľná kapacita

**Rozhodnutie o prijatí, resp. o neprijatí** dieťaťa do MŠ si obaja zákonní zástupcovia prevezmú do 30. júna 2023 (presný termín vydávania rozhodnutí zverejníme na webovom sídle materskej školy [www.msdhricov.edupage.org](http://www.msdhricov.edupage.org) ,alebo im budú doručené.

Tlačivá si môžete:

* stiahnuť na webovom sídle základnej školy: [www.zsdhricov.sk](http://www.zsdhricov.sk)
* prevziať osobne v budove materskej školy
* ***Žiadosti o prijatie dieťaťa na predprimárne vzdelávanie***
* ***Potvrdenie od lekára***
* ***Čestné vyhlásenie /príloha č. 1/***
* ***Písomné vyhlásenie/ príloha č2./***

Mgr.Martina Regiecová

Zástupca riaditeľa pre MŠ